NaiveNeuron/SloPal huggingface dataset:
Susko, Boris, poslanec NR SR (2015-01-27):
Ďakujem pekne za slovo, pani predsedajúca. No, pán poslanec Kadúc otvoril množstvo otázok, množstvo otázok, avšak sme v prvom čítaní a ja by som sa preto venoval len tým, ktoré sa týkajú k tej filozofii alebo takým tým filozoficko-politickým otázkam. V prvom rade mu ďakujem, že pochválil túto novú koncepciu, pretože v úvode povedal, že tá nová právna úprava rekodifikovaná by mala slúžiť najmä občanom, nielen len súdom a sudcom, čo neskôr povedal, že to delenie do troch kódexov je ďaleko čitateľnejšie pre občana, čím vlastne je splnený ten cieľ, ktorý v úvode zadeklaroval, čiže za to mu ďakujem, za tú pochvalu. Druhú poznámku, ktorú mám, je k rekodifikačnej komisii a ku komunikácii s opozíciou. Ja si nemyslím, že rekodifikačná komisia pracovala na akomkoľvek politickom základe, či vládnom, koaličnom, opozičnom alebo akomkoľvek inom. Keď si pozriete zloženie rekodifikačnej komisie, nenájdete tam ani jedného člena vládnej strany, ani zástupcu vládnej strany. Sú to všetko do jedného odborníci, či už z právnej aplikačnej praxe, alebo právnej teórie, a to z rôznych oblastí, tak súdov, advokátov, notárskych úradov a tak ďalej. Čiže ja by som tu nehovoril, že rekodifikačná komisia komunikovala s vládnou stranou, nekomunikovala s opozíciou, ten výsledok rekodifikácie je v zásade výsledkom odborného spracovania nepolitického, takže v tomto nevidím ja žiadnu opodstatnenosť tejto výtky. A pokiaľ ide o... A pokiaľ ide o tú koherenciu s Občianskym zákonníkom, pán poslanec, veď súdy neaplikujú len hmotné občianske právo, Občiansky zákonník, aplikujú množstvo iných právnych noriem, čiže spájať účinnosť rekodifikovaného Občianskeho súdneho poriadku s Občianskym zákonníkom podľa mňa nie je absolútne namieste a nemá žiadnu, žiadnu koherenciu.
M. Číž, podpredseda NR SR: (2006-10-17):
Teraz dávam slovo spravodajcovi, ktorého určil navrhnutý gestorský výbor, výbor pre financie, rozpočet a menu, pánovi poslancovi Ivanovi Vargovi. Nech sa páči.
M. Číž, podpredseda NR SR: (2007-03-23):
(Hlasovanie.) Prítomných 129 poslancov, za návrh 77 poslancov, proti 1 poslanec, zdržalo sa 51 poslancov. Konštatujem, že sme  schválili  vládny   návrh   novely zákona č. 431/2002 Z. z. o účtovníctve . Vážené kolegyne, kolegovia, ďakujem pani spravodajkyni, pravda. Nasleduje hlasovanie v prvom čítaní o vládnom návrhu zákona, ktorým  sa  mení   a  dopĺňa zákon Národnej rady Slovenskej republiky č. 129/1996 Z. z. o niektorých opatreniach na urýchlenie prípravy výstavby diaľnic a ciest pre motorové vozidlá v znení zákona Národnej rady Slovenskej republiky č. 160/1996 Z. z. a o zmene a doplnení niektorých zákonov (tlač 220). Nech sa páči, pán spravodajca Peter Pelegrini.
Sulík, Richard, predseda NR SR (2011-07-08):
Pani poslankyňa Gabániová.
Raši, Richard, poslanec NR SR (2013-02-05):
Ďakujem pekne. Dajte, prosím, hlasovať o bode 10 zo spoločnej správy s návrhom gestorského výboru schváliť.
Glváč, Martin, podpredseda NR SR (2019-04-04):
Ďakujem. S faktickou poznámkou jeden poslanec. Končím možnosť prihlásiť sa. Pán poslanec Klus. (Neustály ruch v sále. ) Poprosím o kľud v sále.
Malatinský, Tomáš, minister hospodárstva SR (2012-07-26):
Vážená pani podpredsedníčka, vážené poslankyne, vážení poslanci, návrh zákona o pravidelnej kontrole vykurovacích systémov a klimatizačných systémov predkladám s cieľom prebrať do právneho poriadku Slovenskej republiky smernicu Európskeho parlamentu a Rady 2010/31/EÚ z 19. mája 2010 o energetickej hospodárnosti budov. Na základe tejto smernice sa od členských štátov EÚ vyžaduje, aby vo svojich právnych poriadkoch zabezpečili zmeny v záujme dosiahnutia energetickej hospodárnosti budov najmä znižovaním energetickej náročnosti pri ich prevádzke s ohľadom na miestne klimatické podmienky, na vnútorné prostredie a optimalizáciu nákladov. Predložený návrh zákona transponuje uvedenú smernicu hlavne v oblasti pravidelnej kontroly vykurovacích a klimatizačných systémov v budovách vrátane zavedenia nezávislého systému kontroly správ. V tejto súvislosti návrh zákona upravuje postup a interval pravidelnej kontroly vykurovacích a klimatizačných systémov, odbornú spôsobilosť na výkon tejto kontroly, spôsob overovania správy z kontroly ako aj povinnosti vlastníka budovy. Ostatné požiadavky vyplývajúce už zo spomínanej smernice budú do právneho poriadku Slovenskej republiky transponované novelou zákona č. 555/2005 o energetickej hospodárnosti budov a o zmene a doplnení niektorých zákonov v znení neskorších predpisov. Návrh zákona je v súlade s Ústavou Slovenskej republiky a inými zákonmi Slovenskej republiky a jeho prijatím sa nahrádza a zrušuje zákon č. 17/2007 Z. z. o pravidelnej kontrole kotlov, vykurovacích sústav a klimatizačných systémov a o zmene a doplnení niektorých zákonov. Predložený návrh zákona nebude mať vplyv na rozpočet verejnej správy, sociálne vplyvy a ani vplyv na životné prostredie, podnikateľské prostredie, ani na informatizáciu spoločnosti. Vážená pani podpredsedníčka, vážené panie poslankyne, vážení poslanci, dovoľujem si vás požiadať o podporu predloženého návrhu. Ďakujem za pozornosť.
Gröhling, Branislav, poslanec NR SR (2018-11-30):
Eugen, ja som si zapamätal jednu otázku, a to, či má školstvo dostať viac. Tak asi moja odpoveď by mala byť viacej, keď sa pozriem hlavne na podiel výdavkov na vzdelávanie k HDP, lebo tam sme pod úrovňou, ale respektíve priemeru krajín v Európskej únii. Na druhej strane ale podľa mňa treba začať rozprávať aj o tom, aký je podiel výdavkov na vzdelávanie z celkových nákladov verejnej správy, pretože tam sme reálne v priemere, respektíve v tej oblasti, v ktorej sú aj ostatné krajiny v Európskej únii. Dokonca budúci rok budeme nad priemerom, takže bude tam až okolo 11 %. Keď si zoberieme druhé čísla, čo sa týka normatívu na regionálne školstvo, tak tam od roku 2010 do 2020 ten normatív stúpol na jedného žiaka v regionálnom školstve z 1 700 na 
2 400 euro. Takže opäť si môžme povedať, že do školstva investujeme dostatočne. Otázka ale je, že či efektívne využívame tieto financie, lebo to je dôležité, že či ministerstvo robí všetky tie kroky, ktoré by malo robiť. A keď si zoberiem zase ten plán, ktorý spravilo, alebo odpočet úloh, ktoré spravila implementačná jednotka, tak hneď v ďalších bodoch máme, že racionalizácia priamo riadených organizácií. Keď si pozrieme, ako nám stúpajú výdavky, či už cez tie verejné, výdavky verejnej správy alebo iné výdavky v rámci toho normatívu, tak si povieme, že všetky tieto priamo riadené organizácie, ktorých máme 17, k pomeru napríklad výsledkom PISA, lebo PISA z matematiky napríklad nám z 500 bodov za ostatných 10 rokov klesla na 470. Tak ako sa zasa využívajú a či by tieto organizácie reálne nemali byť nejakým spôsobom zoptimalizované, lebo nevyvíjajú tú činnosť smerom k učiteľom alebo školám, aby im dávali za ten objem financií, tam sa rozprávame niekde okolo 50 miliónov za všetky tieto organizácie, je naozaj efektívne využívaný na to, aby všetky tie financie boli pretavené do nejakého zmysluplného vzdelávania smerom k žiakom.
Škopová, Anežka, poslankyňa NR SR (2024-01-24):
Ďakujem za slovo. Pán poslanec Dubéci, ďakujem za váš prejav. Hovorili ste o amnestii, ktorú by navrhovaná novela znamenala. Rovnako sa vyjadrila aj špeciálna prokuratúra, ktorá vydala stanovisko, v ktorom tvrdí, že po schválení navrhovanej novely Trestného zákona bude potrebné približne 30 % trestných vecí týkajúcich sa trestných činov poškodzovania finančných záujmov EÚ zastaviť z dôvodu premlčania. Dovolím si preto znovu upozorniť aj na stanovisko Európskej prokuratúry, podľa ktorej by navrhované zmeny minimalizovali odhalenie možných podvodov poškodzujúcich finančné záujmy EÚ. Vyňali by Európsku prokuratúru od špecializovaných vyšetrovateľov Národnej kriminálnej agentúry bez primeranej náhrady, presmerovali by väčšinu prípadov Európskej prokuratúry zo Špecializovaného trestného súdu na nižšie súdy s malými odbornými znalosťami v oblasti trestných činov v kompetencii Európskej prokuratúry a predstavujú de facto amnestiu v podstatnom počte aktívnych vyšetrovaní podvodov poškodzujúcich finančné záujmy Európskej únie v Slovenskej republike. Na záver by som chcela podotknúť, že si vážim Úrad špeciálnej prokuratúry, ktorá dokázala, že aj na Slovensku je možné bojovať proti korupcii aj na tých najvyšších miestach. A myslím si, že motivácia súčasnej vlády pri rušení inštitúcie, ktorá je... zohráva kľúčovú úlohu v boji proti korupcii, je zjavná, avšak v demokracii nemôžu osobné záujmy prevážiť nad tými verejnými. Ešte raz ďakujem za váš prejav.
Paška, Pavol, predseda NR SR (2013-05-28):
Hlasujeme o návrhu. (Hlasovanie.) 137 prítomných, 48 za, 69 proti, 18 sa zdržalo, 2 nehlasovali. Návrh sme neschválili.
M. Číž, podpredseda NR SR: (2008-11-26):
Poprosím pánov poslancov ešte raz, skúsim to tak na trikrát, keby postupne zaujali miesta v poslaneckých laviciach, aby sme mohli pokračovať. Je pripravený rečník na vystúpenie. Skúsim do tretice. Poprosím pánov poslancov, ktorí stoja a diskutujú v sále, aby zaujali miesta v poslaneckých laviciach alebo opustili sálu, pretože potrebujeme riadne prostredie pre realizáciu rozpravy.
Jurinová, Erika, podpredsedníčka NR SR (2015-04-21):
Na vaše vystúpenie, pán poslanec, nie sú faktické poznámky. Nech sa páči, pán poslanec Kollár. (Reakcia z pléna.) Vzdáva sa vystúpenia. Pán minister v zmysle rokovacieho poriadku požiadal o slovo.
Ďuriš Nicholsonová, Lucia, podpredsedníčka NR SR (2016-10-26):
Ďakujem pekne, pani poslankyňa. Prosím, zaujmite miesto určené pre navrhovateľa. Teraz dávam slovo spravodajkyni, ktorú určil navrhnutý gestorský výbor pre sociálne veci, pani poslankyni Soni Gaborčákovej. Nech sa páči.
Bublavý, Dušan, poslanec NR SR (2015-06-30):
Pán predseda, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom: Ústavnoprávnemu výboru Národnej rady a Výboru Národnej rady pre verejnú správu a regionálny rozvoj; ďalej aby za gestorský výbor určila hlasovaním Výbor Národnej rady pre verejnú správu a regionálny rozvoj a aby predmetný návrh zákona výbory prerokovali do 10. septembra 2015 a gestorský výbor do 11. septembra 2015.
Kučera, Karol, poslanec NR SR (2022-12-06):
Takže ja by som k tomu toľko povedal, že nebudem to tiež čítať už teraz, ale predsa len tie poznámky mám rád pri sebe. Tak, Marián, prosím ťa, musím povedať, že naozaj akože je to populizmus, čistý, do očí bijúci a poviem ti aj prečo. Pretože jednoducho pred pár dňami to tu bolo, a už som to povedal v rozprave, vy ste okamžite, ešte nedokončila sa rozprava, vystúpili von aj s pánom predsedom a urobili ste z toho jednu obrovskú kauzu, kde teda ste napadli vleky, že to pomáha len vlekom a neviem čo pána predsedu tuto Národnej rady. Takže o pár dní nato už zrazu vám športoviská nevadia, dokonca ako som povedal, pán predseda to pochválil a keď ste tam videli gastro, tak populisticky ste tam nabehli s tým ako supy na to a jednoducho ste tam pridali celý rok nezodpovedne. Divil by som sa, akože prečo ste tam nedali natrvalo napríklad tie, to gastro? To znamená, že my by sme takisto veľmi radi to urobili, ale ako hovoríme, je tam 60 až 70 % šedej ekonomiky a uvidíme teda po tých troch mesiacoch, či to prinieslo niečo, alebo nejaký škrt cez rozpočet, alebo nie. A ešte jedna vec k tomu, že naozaj odídete z koalície a myslíte si, že vám tu nevyrokované vlastne pozmeňujúce návrhy stomiliónové budú prechádzať. Tak to si myslím, že sa, že ste asi na omyle. Takže by som chcel tým pádom vyzvať naozaj všetkých zodpovedných kolegov, ktorí teda nenaleteli na tento populizmus a naozaj zdravý rozum... (Prerušenie vystúpenia časomerom.)
Bugár, Béla, podpredseda NR SR (2010-10-15):
Pán spravodajca, chcete sa vyjadriť k rozprave? Nie. Ďakujem pekne. Prerušujem rokovanie o tomto bode programu. Budeme pokračovať prvým čítaním o vládnom návrhu zákona, ktorým sa mení a dopĺňa zákon č. 300/2008 Z. z. o organizácii a podpore športu a o zmene a doplnení niektorých zákonov v znení zákona č. 462/2008 Z. z. (tlač 104). Pán minister Jurzyca, nech sa páči, môžte daný návrh zákona uviesť.
Přidal, Alojz, poslanec NR SR (2014-02-04):
No, pán kolega Brocka, som o tom presvedčený, že to podporia, lebo tento zákon jednoducho, verím, že budeme dávať každý pol rok, že i médiá sa toho chytia a vytvoria tlak. Pamätám si, keď v tejto sále, ako pán predseda Národnej rady Paška dával zákon o zrušení imunity a zahlasoval zaňho, myslím, že len on sám. Jednoducho je otázka času, keď poslanci Národnej rady za SMER pochopia, že ľuďom sa to jednoducho nepáči, že chcú, aby títo poslanci boli s nimi solidárni, aby mali jeden príjem. A keď to nepochopia, tak ja verím, že to pochopí vodca alebo šéf strany SMER a že dostanú takýto príkaz a takto zahlasujú.
A. Belousovová, podpredsedníčka NR SR: (2008-07-04):
O slovo ešte pred ukončením rozpravy požiadal spravodajca. Nech sa páči, pán Mikloško, máte slovo.
Tabák, Romana, poslankyňa NR SR (2022-10-05):
Ďakujem za slovo. Pán poslanec Krajčír, chcela by som oceniť vašu iniciatívu, lebo spolupráca s Katarom je pre Slovensko veľmi dôležitá. O tomto bode budeme hlasovať o sedemnástej hodine. Ďakujem veľmi pekne.
Novotný, Viliam, poslanec NR SR (2013-04-30):
Ďakujem pekne za slovo. Pán spravodajca, pán poslanec Madej, vy ste dneska opakovane vo svojom vystúpení potvrdili tú tézu, ktorú hovoril aj pán premiér Fico dnes na tlačovke, že za situáciu na Generálnej prokuratúre je zodpovedná opozícia. Rád by som vám do pozornosti ako právnikovi dal rozhodnutie Ústavného súdu o tom, že pán Čentéš bol právoplatne zvolený za generálneho prokurátora. Vy môžte kritizovať niektoré momenty z tej voľby, ktoré sa stali aj súčasťou nejakého bulváru, aj vašej rétoriky, faktom ale je, že Ústavný súd povedal, že pán generálny prokurátor, resp. kandidát na generálneho prokurátora Čentéš bol právoplatne zvolený touto Národnou radou Slovenskej republiky. Ten, kto je zodpovedný za situáciu na Generálnej prokuratúre, je pán prezident Slovenskej republiky Ivan Gašparovič. Jednak preto, že nevymenoval právoplatne zvoleného kandidáta na generálneho prokurátora, a jednak preto, že svojou činnosťou paralyzuje Ústavný súd tým, že vznáša námietky voči sudcom, ktorých sám vymenoval. To by som rád podčiarkol. Voči sudcom, ktorých pán prezident vymenoval, v súčasnosti vznáša námietky. Teda nie opozícia je zodpovedná za situáciu na Generálnej prokuratúre, ale pán prezident je zodpovedný za situáciu na Generálnej prokuratúre. Nejdem hovoriť a diskutovať o právnom obsahu návrhu na zmeny na Ústavnom súde, skôr o dôvode, ktorý dnes používal Robert Fico, to znamená, že niečo nekalé sa deje na Generálnej prokuratúre. Tak nám povedzte, čo sa tam deje? A neskrývajte sa za to, že je to prísne tajné.
P. Hrušovský, predseda NR SR: (2003-11-05):
Naozaj odporúčam z hľadiska využitia racionálneho času na rokovanie schôdze Národnej rady, aby sme o bode programu, ktorý žiadal doň zaradiť váš pán poslanec z vášho poslaneckého klubu, teraz rokovali. Pán poslanec Číž, nech sa páči.
Ľ. Jahnátek, minister hospodárstva SR: (2008-02-14):
Predloženým návrhom sa mení právna forma komoditných búrz, ktoré budú môcť pôsobiť ako akciové spoločnosti a ktoré sa nebudú riadiť len zákonom o komoditnej burze, ale aj príslušnými ustanoveniami Obchodného zákonníka o obchodných spoločnostiach. Predložený návrh zákona upravuje založenie, vznik a zánik komoditnej burzy, orgány komoditnej burzy a ich postavenie, pravidlá obchodovania s komoditami a komoditnými derivátmi a štátny dohľad nad činnosťou komoditnej burzy a návrh sankcií, čo je v súlade s európskym štandardom obchodovania na komoditných, ale aj na finančných burzách. Prijatie predloženého návrhu zákona bude mať dopad na štátny rozpočet v prípade vzniku nových komoditných búrz z titulu navrhovaného správneho poplatku. Zákon nebude mať dopad na rozpočty vyšších územných celkov, rozpočty obcí, hospodárenie podnikateľskej sféry a iných právnických osôb ani na životné prostredie. V prípade vzniku nových komoditných búrz sa dá predpokladať pozitívny vplyv na zamestnanosť. Návrh zákona je v súlade s Ústavou Slovenskej republiky, inými zákonmi Slovenskej republiky, medzinárodnými zmluvami a inými medzinárodnými dokumentmi, ktorými je Slovenská republika viazaná. Z tohto dôvodu, vážené panie poslankyne, páni poslanci, dovoľujem si vás požiadať o schválenie predloženého návrhu. Ďakujem za pozornosť.
Kiššová, Jana, poslankyňa NR SR (2018-11-29):
Ďakujem pekne za slovo. Jozef, ja do veľkej miery súhlasím takmer so všetkým, čo si povedal, a vyjadrím sa trošku k tomu skrátenému legislatívnemu konaniu. Ja som presvedčená, že naň nie je žiadny dôvod, a to aj si pripomeňme, prečo som presvedčená, že na to nie je žiadny dôvod. Už v roku 2015, kedy súčasná vláda podpisovala zmluvu s Land Roverom, už vtedy sa zaviazala, že tejto fabrike pomôže a umožní získavať ľudí z tretích krajín jednoduchším spôsobom. Už vtedy vedeli, že si zarábajú na problém a doteraz to neriešili. Doteraz to neriešili. Kde ste boli tri roky?! Prečo teraz, dnes musíme v zrýchlenom legislatívnom konaní, aby to rýchlo prehrmelo, bez kvalitnej diskusie, bez kvalitného zhodnotenia dopadov, aby to len rýchlo v tejto snemovni prehrmelo? Už v 2015. ste vedeli, že si zarábate na problém. Toto je vaša politika! Vy za peniaze našich daňových poplatníkov nakúpite pracovné miesta, o ktorých už pri ich kúpe viete, že ich nebude kým obsadiť, a potom umožníte ľuďom z tretích krajín, aby tieto miesta obsadzovali. A to, čo by mohlo prirodzene fungovať, to je to prirodzené zvyšovanie platov, o ktorých Jozef Mihál hovoril, tak to fungovať nebude, pretože vašimi neustálymi zásahmi, umelými zásahmi do toho, čo môže prirodzene na trhovom mechanizme fungovať, nefunguje. Nefunguje, lebo to stále politicky ovplyvňujete. A už dnes vieme, že ani ten Land Rover nespôsobí nedostatkom kvalifikovanej pracovnej sily zvýšenie miezd, čo by prirodzene pri nedostatku pracovných, teda pracovníkov na tieto miesta mohlo nastať, tak nenastane, pretože sem nastúpi armáda pracovníkov z tretích krajín, ktorí, samozrejme, budú mať nižšie nároky na tieto platy. Ďakujem.
Lučanský, Adam, poslanec NR SR (2024-05-14):
Pán predsedajúci, dajte, prosím, hlasovať o bode 13 spoločnej správy, ktorý bol vyňatý na osobitné hlasovanie. Gestorský výbor odporúča schváliť.
R. Kaliňák, podpredseda vlády a minister vnútra SR: (2010-02-11):
Zmluva obsahuje aj nový článok 3a, kde v bode 2 sa konštatuje: „Únia rešpektuje rovnosť všetkých členských štátov pred zmluvami, ako aj ich národnú identitu obsiahnutú v ich základných politických a ústavných systémoch, vrátane regionálnych a miestnych samospráv.“ S takouto úpravou vzťahov medzi členskými štátmi sa vláda Slovenskej republiky plne stotožňuje a prijíma konkrétne opatrenia na ich rozvoj. Je to tak aj v prípade našich vzťahov s Maďarskom. Záleží nám na dobrom a vyslovene susedskom partnerstve. Dokazuje to aj skutočnosť, že Maďarsko patrí medzi našich najvýznamnejších obchodných partnerov. Podľa obchodného obratu za prvých 10 mesiacov minulého roka je na šiestom mieste s výškou takmer 3,8 mld. eura. Pritom sa jeho výška pohybuje takmer v rovnakom objeme ako s Ruskou federáciou, Francúzskom a Poľskom, ktoré sú tesne pred ním a predbieha našu obchodnú výmenu s takými krajinami, ako sú Taliansko, Rakúsko či Veľká Británia. Áno, na dobrých susedských vzťahoch s Maďarskom  nám určite veľmi záleží. V polovici minulého roka sa však veľmi vyhrotili slovensko-maďarské vzťahy. Dezinformačná a lživá kampaň voči novele zákona o štátnom jazyku priniesla aj sériu fyzických útokov voči zastupiteľským úradom Slovenskej republiky v Maďarsku. Vyhrotená situácia prinútila vládu v záujme Slovenskej republiky, ale aj v záujme Maďarskej republiky, aby aj predseda vlády si sadol za rokovací stôl a riešil stav, ktorý negatívne vplýval na bilaterálne vzťahy medzi Bratislavou a Budapešťou. 10. septembra 2009 sa stretol predseda vlády s maďarským  partnerom Gordonom Bajnaiom v Szecsény a naše stretnutie prinieslo okamžité upokojenie situácie a odštartovalo dialóg v konštruktívnej a pragmatickej atmosfére. V tomto kontexte si dovoľujem oceniť plnenie tam prijatého 11-bodového programu, ktoré sa stretlo s pozitívnym ohlasom na slovenskej, a verím, že aj na maďarskej strane. A okrem pár problematických momentov prebiehajú stretnutia, kde spolupráca s maďarskými partnermi sa uskutočňuje obojstranne úspešne. V záujme zníženia napätia v súvislosti s novelou zákona o štátnom jazyku sa uskutočnili tri expertné rokovania. Všetky relevantné námety slovenská strana využila a zohľadnila v procese vypracúvania návrhu zásad vlády na vykonanie zákona o štátnom jazyku. Samotná príprava zásad bola konzultovaná s Úradom vysokého komisára pre národnostné menšiny s Knutom Vollebeakom, ktorý vyjadril s týmto aj spokojnosť. Ďakujem pekne.
V. Veteška, podpredseda NR SR: (2004-03-03):
A budeme pokračovať v rokovaní prvým čítaním o vládnom návrhu zákona o transformácii Slovenskej pošty, štátny podnik . Vládny návrh zákona ste dostali ako tlač 550. Návrh na jeho pridelenie na prerokovanie výborom máte v rozhodnutí č. 580. Prosím teraz ministra dopravy, pôšt a telekomunikácií Slovenskej republiky pána Prokopoviča, aby návrh zákona uviedol.
Kazda, Radovan, poslanec NR SR (2022-03-24):
Ďakujem za obe reakcie. Vyjadril by som sa len krátko k pánovi poslancovi Kočišovi. Ja v zásade súhlasím s tým, že ten manažment lesov, nielen súčasný, ale teda aj pred rokom 1989 vykazoval minimálne teda znaky toho, že tie lesy neboli nejakým spôsobom zásadne klčované, neznižovala sa výmera lesov. To je naprosto v poriadku, ja si takisto vnímam oveľa optimistickejšie, a teda vnímam veľmi, oveľa pozitívnejšie manažment lesov aj súčasný, než je tá obrovská kritika, ktorá, ktorá sa z niektorých kruhov ozýva. Čo sa týka toho súkromného vlastníctva, ja skôr preferujem to, aby, nieže aby z toho niečo mal štát. Ja preferujem to, aby naozaj z toho mali, aby sa vytvoril mechanizmus, páka, s ktorou budú spokojní nielen súkromní vlastníci alebo vlastníci neštátnych lesov, ale práve aj návštevníci týchto parkov. Treba si uvedomiť, že neštátni vlastníci lesov majú, tak ako aj štátni, samozrejme, štátni, samozrejme, ten les má viacero funkcií. Ten les je možné využívať aj na, ako poľovnícky revír, ten les má aj funkciu produkcie dreva. To sú legitímne a legálne nástroje, akým môžu vlastníci získavať nejaké finančné prostriedky, môžu prenajímať svoje, svoje pozemky. Takže je tu konkurencia rôznych záujmov o ochra... o využitie toho lesa a nesmie byť a myslím si, že by nemala byť ochrana prírody vytvorená na princípe nejakého vnútenia a bezplatnosti.
Hlina, Alojz, poslanec NR SR (2015-11-26):
Áno, mám, ja mám interpeláciu na všetkých členov vlády a potom konkrétne na pána Boreca, pána Kaliňáka a pána Jahnátka. Ale som si vedomý, že nemusia tu byť, keď sú ospravedlnení a zastupuje ich niekto iný. Však tomu ja už rozumiem. Nepoučujte ma. Je stav taký, že by tu mali byť piati a vidím tu, myslím, troch, no. To je celé, prosím vás. Prerušte, však sa k tomu môžeme vrátiť, nič sa nestane.
Blaha, Ľuboš, poslanec NR SR (2017-04-06):
Nemyslím si, že to bolo úmyselné, a myslím si, že to pán Burian takto nemyslel, ale dobre. Nadviazal by som naňho. Ja mám obavy, že tu ide o komplexnú stratégiu. A toho sa obávam najviac, pretože tu zrazu nemá záležať na názoroch súdov, prokuratúry, polície, kurátorov a tak ďalej, má záležať na blogu pani poslankyne, sociálnej pracovníčky jednej konkrétnej. A teraz v tejto kauze Čistý deň všetci ostatní, čo nesúhlasia s pani Blahovou, majú byť tí, ktorí legitimizujú znásilňovanie detí. Takáto sa tu vytvorí fikcia, a to nie je jediný príklad. To isté amnestie. Ústavný súd, to sú proste všetko skorumpovaní, zlí ľudia, ktorým netreba veriť, treba veriť iba Celeste Buckingham, lebo podpísala nejakú petíciu, alebo takýmto ľudkom, ktorí sa vyjadrujú, celebritám k amnestiám. A keď náhodou nesúhlasíte, máte iný právny názor, tak ste rovno vrah, spoluvrah Remiáša. Takáto fikcia sa tu vytvára. A to je ďalej kauza loga na ministerstve zahraničných vecí. Nemá záležať na názore NKÚ, na názore úradníkov, na názore všetkých tých, ktorí sa tým odborne zaoberajú. Má zaujímať nás iba názor referentky Hlávkovej a akonáhle máte iný názor, tak ste zlodej. A takéto fikcie sa vytvárajú hádam v každej kauze. Toto je cielená stratégia, kde nakoniec spochybníme všetky autority štátu, všetkých odborníkov a rozhodovať bude facebook, ulica, lebo Matovič naženie do ulíc veľa ľudí, alebo pani Blahová, ktorá na to nemá ale žiadnu legitimitu, alebo pani Jurinová, ktorá je, myslím, študentka alebo absolventka, akej to bola, že Vysoká škola strojní a textilní Liberec. No tak, a teraz táto pani sa ide vyjadrovať k vysoko odbornej veci, ako sa starať o drogovo závislých ľudí. Prepáčte, pri všetkej úcte, majme úctu k štátu, k štátnym autoritám a k odborníkom. Ja mám úctu k takým ľuďom, ktorí sa touto problematikou zaoberajú, a takými ľuďmi nie sú ani pani Blahová, ani pani Jurinová, prepáčte. Ďakujem.
V. Veteška, podpredseda NR SR: (2003-09-18):
návrhu poslanca Národnej rady Slovenskej republiky Róberta Madeja na vydanie zákona o náhradnom výživnom . Návrh zákona ste dostali ako tlač 332. Návrh na jeho pridelenie výboru máte v rozhodnutí č. 314. Pán navrhovateľ, máte slovo, nech sa páči.
Laššáková, Jana, podpredsedníčka NR SR (2014-11-25):
Ďakujem, pán predseda, za váš prejav a dovoľte mi, aby som vám odovzdala riadenie schôdze.
P. Hrušovský, predseda NR SR: (2005-03-17):
Nech sa páči, pán minister.
Kollár, Boris, predseda NR SR (2020-04-30):
Prosím, prezentujme sa a hlasujeme. (Hlasovanie.) Prítomných 137 poslancov, 122 za, proti žiadni, zdržali sa 13, nehlasovali 2. Konštatujem, že sme schválili vládny návrh novely zákona č. 540/2001 Z. z. o štátnej štatistike. Pokračujeme v prerušovanom rokovaní o Programovom vyhlásení vlády Slovenskej republiky a žiadosti vlády o vyslovenie dôvery (tlač 68). Včera bola rozprava o tomto bode programu vyhlásená za skončenú. Chce k rozprave zaujať stanovisko navrhovateľ, pán predseda? Nech sa páči, máte slovo.
Hrnčiar, Andrej, podpredseda NR SR (2016-12-01):
Ďakujem. Dávam slovo spoločnému spravodajcovi z výboru pre verejnú správu a regionálny rozvoj poslancovi Dušanovi Bublavému, aby informoval Národnú radu o výsledku rokovania výborov o tomto návrhu zákona a aby odôvodnil návrh a stanovisko gestorského výboru.
Bugár, Béla, podpredseda NR SR (2018-06-20):
Ďakujem pekne. Teraz dávam slovo spravodajcovi z gestorského výboru pre hospodárske záležitosti pánovi poslancovi Ivanovi. Nech sa páči.
Matovič, Igor, poslanec NR SR (2012-10-16):
Nedá mi, pán poslanec Novotný, nezareagovať, vy ste to na konci povedali, tak druhú, tretiu vetu od konca, že povedali ste vlastne poslancom SMER-u, že je to vaše videnie sveta, máte na to nárok. Viete, no práve preto toto vystúpenie vaše vôbec nemuselo byť, ak by sa vaša strana politická správala pred rokom trošku zodpovednejšie, mohli ste vládnuť a nemuseli ste dnes vyčítať SMER-u, že idú dôchodcom alebo chorým nejakým spôsobom ubližovať. Zároveň cítim potrebu povedať, že práve aj tento zákon je dôkazom toho, že ako je škodlivé, že sa na Slovensku po každej zmene politickej garnitúry všetky zákony nanovo prerábajú a stále vlastne ľudí, ktorí na základe tých zákonov fungujú, uvrhujeme do chaosu, keď vlastne nemajú žiadnu právnu istotu, či pri podnikaní, pri jednoducho normálnom živote. A chcel by som z tohto miesta vyzvať opozíciu aj koalíciu, alebo jednu stranu, že skúsme robiť tie zákony naozaj možno niekedy konsenzuálne, aby nenastávala potom taká potreba vždy stavať všetko z hlavy na nohy alebo z nôh na hlavu. Prospelo by to ľuďom, ľudia by sa možno menej zaujímali o politiku, ale tie zákony by boli stabilnejšie. A za náš klub určite môžem povedať, že podporíme akúkoľvek zmenu v tomto duchu, ktorá by prospela stabilizácii zákonov, aby nebol takýto chaos, že fakt niečo pred rokom zmeníme a dnes ideme znova všetky tie veci vracať do pôvodného stavu.
Poliačik, Martin, poslanec NR SR (2015-12-11):
Ďakujem pekne. No pár bodov. Som rád, že ste spomenuli toho Poppera, ja som na ňom vyrástol, neviem, či viete, ale pravidlá debaty stredoškolákov na Slovensku sú, tá debata sa volá debatný turnaj podľa Karla Poppera a má sa falzifikovať. Kým sa nefalzifikuje, tak vec platí. Pre mňa zo súčasnej debaty zatiaľ platia tézy, ktoré boli prezentované na začiatku, pretože z reči pána ministra som ne..., ako tá refutácia neprišla. Vyvrátenie argumentov neprišlo. Dopočul som sa mnoho technických detailov. Jediná vec, ktorú dávam ako platnú tej opozičnej, teda v tomto prípade vašej strane, je tá vec s tým tunelom. Zatiaľ teda argumentačne, keby som to mal rozhodovať, tak vám to dám. Ale všetko ostatné, prepojenia, peniaze, zmanipulovanie tej súťaže, zatiaľ stále stojí na strane predkladateľov tejto schôdze. A ani vy, pán kolega, ste k tomu moc nepovedali. Ale čo sme si mohli všimnúť z vášho vystúpenia, je, že čo sa vlastne stane z filozofa Blahu v momente, keď sa z omladiny smeráckej dostane najvyššie na kandidátke. Lebo doteraz teda ste mali tendenciu skôr sa vyjadrovať k veciam, ku ktorým ste mali odborne blízko, ale vidím, že odvtedy, čo ste najvyššie na kandidátke zo smeráckej omladiny, tak už vám vlastne pripadá úloha, ktorú doteraz viacej hral pán Martvoň, a to znamená obhájiť čokoľvek, s čím sem SMER príde, kým predtým ste boli kvázi nezávislý filozof, tak dneska už ste smerácky aparátčik. Trošku ma to mrzí, ale zrejme si na to už budeme musieť zvyknúť tu, to miesto si treba zaslúžiť.
Figeľ, Ján, podpredseda NR SR (2013-06-27):
Ďakujem pekne. Ďalší prihlásený do rozpravy. Nech sa páči, Alojz Hlina.
Ľ. Vážny, minister dopravy, pôšt a telekomunikácií SR: (2007-10-18):
Vláda Slovenskej republiky predmetný návrh prerokovala dňa 19. septembra 2007 a prijala k nemu uznesenie č. 797. Dohovor jednotne upravuje sprievodnú dokumentáciu tovaru, zásady zodpovednosti dopravcu a postup pri uplatňovaní návrhov na náhradu škody, ktorý bol podpísaný v Ženeve dňa 19. mája 1956. K tomuto dohovoru pristúpila Slovenská republika sukcesiou dňa 28. mája 1993. Predkladaný protokol k Dohovoru bol dohodnutý dňa 5. júla 1978. Týmto protokolom sa novelizoval čl. 23 Dohovoru, ktorý stanovuje hornú hranicu limitu zodpovednosti za náhradu škody medzinárodného cestného dopravcu vykonávajúceho prepravu podľa Dohovoru. Skutočnosť, že Slovenská republika nie je zmluvnou stranou Protokolu k Dohovoru CMR sa prejavuje nutnosťou slovenských dopravcov dohodnúť na všetky prepravy podľa Dohovoru CMR poistné zmluvy s niekoľkokrát vyšším poistným krytím a poisťovne sú povinné v prípade vzniku poistnej udalosti hradiť poistné v tomto vyššom limite. Tento stav má nepochybne nepriaznivý vplyv na konkurenčnú schopnosť slovenských dopravcov voči ich kolegom zo zmluvných strán. Vykonávanie protokolu nebude mať žiadny dopad na štátny rozpočet, naopak, pristúpenie Slovenskej republiky k protokolu odstráni doterajšiu nutnosť, aby slovenskí dopravcovia uzatvárali poistné zmluvy s niekoľkonásobne vyšším poistným krytím, čo podporí konkurenčnú schopnosť v medzinárodnom prostredí. Z vyššie uvedených dôvodov sa navrhuje, aby Slovenská republika k Protokolu k Dohovoru CMR pristúpila. Materiál je legislatívnej povahy. Prístup Slovenskej republiky k Protokolu k Dohovoru CMR a vykonávanie tejto dohody nemá negatívne finančné, ekonomické a environmentálne vplyvy ani vplyv na zamestnanosť a podnikateľské prostredie. Text dohody a protokolu je konečný, a preto sa nepredpokladajú žiadne úpravy ani dodatky. Vážení prítomní, týmto si dovoľujem požiadať vás o podporu pri prerokovávaní predloženého materiálu a o vyslovenie súhlasu s predloženým vládnym návrhom. Ďakujem.
Laššáková, Jana, podpredsedníčka NR SR (2013-06-25):
Pani poslankyňa Vaľová, nech sa páči.
Kotleba, Marian, poslanec NR SR (2020-11-03):
Nech sa páči. Ktorý odsek?
Bugár, Béla, podpredseda NR SR (2016-04-21):
Ďalej v rozprave vystúpi pán poslanec Poliačik. Nech sa páči, máte slovo. Pripraví sa pani poslankyňa Zemanová.
Grendel, Gábor, podpredseda NR SR (2021-05-13):
Pán poslanec, musím vás v dobrom upozorniť, že teraz naozaj rokujeme o bode návrh na skrátené legislatívne konanie, nie o úprave rozpočtu.
Kollár, Boris, predseda NR SR (2021-11-24):
Prosím, prezentujme sa a hlasujeme. (Hlasovanie.) Prítomných 133 poslancov, za 131, proti 1, zdržal sa... nezdržal sa nikto, nehlasoval 1. Konštatujem, že Národná rada sa uzniesla, že tento návrh zákona prerokuje v druhom čítaní. Pristúpime k hlasovaniu o pridelení návrhu výborom a určení gestorského výboru, ako aj lehoty na jeho prerokovanie. Prosím spravodajcu, aby uviedol hlasovanie.
Pellegrini, Peter, predseda NR SR (2015-05-12):
Pán predseda Šebej.
Pročko, Jozef, poslanec NR SR (2024-02-01):
Aj ja chcem nadviazať, čo si povedal včera, že Gašparov pozmeňovák nič nerieši, len upravuje túto ich zločineckú akciu spôsobom, kedy budú rozprávať: veď pozrite sa, my sme to upravili tak, ako ste vy hovorili. Nie je to pravda. Vôbec to nie je pravda. Máme tu ministra spravodlivosti, z ktorého sa stal ochranca mafiánov, zločincov. Máme tu ministra spravodlivosti, vďaka ktorému budú prichádzať na Slovensko zločinci, pretože na Slovensku sa oplatí kradnúť. A toto je niečo, čo v dejinách Slovenska naozaj nemá obdobu. Stávame sa krajinou, kde spravodlivosť si budú vyvolení, tak ako za socializmu, prispôsobovať sebe. Beztrestnosť, ktorú si teraz dávajú pri kradnutí, zaručí, že obyčajný človek, naozaj bežný, obyčajný človek, ktorý celý deň maká, aby mohol uživiť svoju rodinu, bude večer okradnutý, tak tým zločincom, ktorí ho okradnú, sa nič nestane. A minister Susko tu sedí a rozpráva veci, ktoré nemajú so skutočnosťou nič spoločné. Vy ste, pán minister Susko, spravili zo Slovenska týmto zákonom krajinu, kde zločinci budú mať zelenú a spravodliví a čestní ľudia, spravodliví a čestní policajti sa budú báť vypovedať proti zločincom, pretože vy, Susko, zaručujete zločincom, že budú môcť potrestať spravodlivých a čestných ľudí. Ste obrovská hanba, pán Susko, ste obrovská hanba, a to, čo ste urobili, je pre Slovensko zničujúce!
B. Bugár, podpredseda NR SR: (2003-10-22):
(Hlasovanie.) Prítomných 137 poslancov, za návrh 98, proti 12, zdržalo sa 25 poslancov, nehlasovali 2. Konštatujem, že Národná rada sa uzniesla, že tento vládny návrh zákona prerokuje v druhom čítaní. Nech sa páči. L. Ladányi, poslanec: Pán predsedajúci, prosím, dajte hlasovať o tom, že Národná rada Slovenskej republiky v súlade s rozhodnutím predsedu Národnej rady Slovenskej republiky prideľuje predložený návrh zákona na prerokovanie Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre financie, rozpočet a menu, Výboru Národnej rady Slovenskej republiky pre hospodárstvo, privatizáciu a podnikanie a Výboru Národnej rady Slovenskej republiky pre obranu a bezpečnosť, ďalej aby za gestorský výbor určila hlasovaním Výbor Národnej rady Slovenskej republiky pre obranu a bezpečnosť a rozhodla, že určené výbory návrh zákona prerokujú do 30 dní a gestorský výbor do 31 dní od jeho prerokovania v prvom čítaní na schôdzi Národnej rady Slovenskej republiky.
Kozelová, Monika, poslankyňa NR SR (2022-11-29):
Hlasovanie zajtra o jedenástej.
Blaha, Ľuboš, podpredseda NR SR (2023-11-22):
Pán poslanec Marián Viskupič, nech sa páči.
Blaha, Ľuboš, podpredseda NR SR (2023-12-13):
Pán poslanec Tomáš Szalay.
Hrnčiar, Andrej, podpredseda NR SR (2017-02-01):
Pán poslanec, chcem vás upozorniť, že ste sa mali buď ospravedlniť, alebo neospravedlniť, ale podľa môjho názoru ste zneužili priestor na ospravedlnenie na obhajobu toho, za čo ste sa mali ospravedlniť. Nech sa páči, pán poslanec Budaj sa odhlásil z rozpravy, pán poslanec Mizík.
Glváč, Martin, podpredseda NR SR (2018-01-31):
Ďakujem. Pán poslanec Martinák.
Kadúc, Miroslav, poslanec NR SR (2013-09-25):
Pán predseda Číž, začnem odzadu, my sme nedali žiadny návrh, čo sa týka útokov, práve preto a len preto, lebo útoky nepatria do Národnej rady a nepatria ani do kompetencie mandátového a imunitného výboru zo zákona. My to nemáme ani čo riešiť. Čiže pre toto sme to nedávali, to tam nepatrí. To je prvá poznámka. Druhá, v časti taká, taká lepšia, vy ste filozoficky, teoreticky na tom veľmi dobre, ja vás v tomto veľmi rešpektujem. Tie myšlienky, ktoré máte, sú výborné. Ale si neuvedomujete jednu vec, že takéto myšlienky máte, je vás tu málo, myslím vás, takých ľudí, ako ste vy, pretože ten permanentný valec, ktorý tu je, vy ste povedali, že čo ste mohli, a to je, ako keby malo byť to dobré. Ale vy zabúdate, že ste urobili. A spomeňme si, zvolanie grémia pri eurovale, spomeňme si alebo generálneho prokurátora, spomeňme si iks mimoriadnych schôdzí, iks, myslím, že dve alebo tri, ktoré my sme zvolali, a sa nekonali. Spomeňme si na nočné rokovanie. Ja som tu strávil 40 hodín, ako teda ten valec tu teda nebol? Ten valec tu bol! Vy ste valcovali, vy ste rokovací poriadok buď zneužívali, alebo nedodržiavali. A k tým bitkám ešte jedna poznámka. Ja som to povedal na úvod. Tie bitky sem nepatria. Ja som vám, myslím, že na, keď tu bol ten prvý aký-taký útok na pána Poliačika, povedal, riešme to. Riešme takéto útoky, riešme aj urážky medzi poslancami! Tu musí byť nejaká elementárna kultúra. Mandátový a imunitný výbor sa zišiel možno trikrát dovtedy, veľká škoda! Veľká škoda! Trúfam si povedať, že aj náš výbor za to môže, že je tu takáto atmosféra, že to napätie je eskalované a je až, až v pozícii, že sú tu bitky a že to tu asi nebola posledná bitka, bohužiaľ.
B. Bugár, podpredseda NR SR: (2004-09-09):
Nech sa páči, pán podpredseda, máte slovo.
Laššáková, Jana, podpredsedníčka NR SR (2014-02-12):
Tak s tým s vami súhlasím, pán poslanec.
Šalitroš, Radomír, poslanec NR SR (2024-09-10):
Pán predsedajúci, v rozprave k návrhu zákona vystúpili traja poslanci. Nebol podaný žiadny pozmeňujúci návrh. Môžeme pristúpiť k hlasovaniu o pozmeňujúcich návrhoch zo spoločnej správy. Prosím, dajte hlasovať o bodoch zo spoločnej správy 1 až 6 spoločne s návrhom gestorského výboru schváliť.
Pellegrini, Peter, predseda NR SR (2015-02-04):
Prezentujme sa a hlasujme o bodoch spoločnej správy 1 až 25 spoločne s odporúčaním gestorského výboru schváliť. (Hlasovanie.) Prítomných 137 poslancov, za bolo 96, zdržalo sa 37, nehlasovali 4 poslanci. Tento návrh sme schválili.
P. Hrušovský, predseda NR SR: (2004-10-28):
Nech sa páči, pán poslanec Jasovský a pán poslanec Zubo.
Simon, Zsolt, poslanec NR SR (2019-06-19):
Jaj. Pán kolega Martinák, no úprimne musím povedať, že platí, že politické tričko zaväzuje. Okej. Moja úloha je upozorniť na veci. Život ukáže, kto mal pravdu. Viackrát som poukázal a, bohužiaľ, som mal pravdu. Aj teraz musím povedať, že tieto moje obavy sú opodstatnené, takže uvidíme, čo prinesie život. Ďakujem.
Pellegrini, Peter, predseda NR SR (2024-01-08):
Pani poslankyňa Luščíková.
Hrnčiar, Andrej, podpredseda NR SR (2016-09-20):
Pýtam sa, či chce k rozprave zaujať stanovisko spravodajca. Nech sa páči.
Blaha, Ľuboš, podpredseda NR SR (2024-01-17):
Pán poslanec Gábor Grendel, nech sa páči.
Laššáková, Jana, doterajšia podpredsedníčka NR SR (2016-03-23):
Pán poslanec Alan Suchánek.
B. Bugár, podpredseda NR SR: (2005-09-22):
Otváram rozpravu o tomto bode programu. Pýtam sa, kto sa hlási do rozpravy? Pán spravodajca už mi avizoval, že sa hlási. Pán poslanec Žiak. Končím možnosť sa prihlásiť do rozpravy. Nech sa páči, pán spravodajca, máte slovo a potom pán poslanec Žiak.
Suchánek, Alan, poslanec NR SR (2016-10-26):
Ďakujem za slovo. Pán poslanec Vašečka to tu skutočne veľmi pekne rozobral a mňa tak úplne napadlo, že keď opozícia je zlá, tak jej niečo zakážeme a keď sú médiá zlé, si myslím, že aj tým by sme to mohli zakázať. Žiadne obrázky, žiadne grafy a žiadne nejaké grafické upozornenia. To by bolo, si myslím, úplne adekvátne. Ďakujem.
Jahnátek, Ľubomír, minister pôdohospodárstva a rozvoja vidieka SR (2012-08-02):
Ďakujem pekne za otázku, pán poslanec. Podľa čl. 29/2 nariadenia európskej smernice č. 73/2009 a v spojitosti s čl. 29/4a nariadenia európskej smernice č. 73/2009 môže Komisia v prípade priamych platieb umožniť členským štátom vyplácanie preddavkov. Návrh vykonávacieho nariadenia Komisie EÚ týkajúceho sa preddavkov má umožniť pre rok 2012 vyplatenie preddavkov od 16. 10. – úmyselne hovorím ten dátum od 16. 10. – na priame platby uvedené v nariadení Rady č. 73/2009. Obdobný návrh predložila Komisia aj v roku 2011, ako aj v predchádzajúcich rokoch, čiže nie je to nová vec, je to opakujúca sa vec, Slovensko ho však od roku 2004 nevyužilo ani raz vrátane vašich dvoch období vo vláde. Dôvodom je neúmerná administratívna a finančná náročnosť, nakoľko platobná agentúra by v prípade uplatnenia preddavkov musela v správnom konaní vydať ďalších 16-tisíc rozhodnutí. Vyplácanie preddavkov by znamenalo aj ďalšie finančné nároky na úpravu informačného systému a účtovného systému platobnej agentúry, čo by aj v nadväznosti na nové programovacie obdobie, s ktorým súvisí opätovná úprava informačného systému, bolo neefektívne. Zároveň Slovensko ako jedna z mála krajín Európskej únie pristupuje k vyplácaniu priamych platieb v najskoršom možnom termíne riadnej úhrady plných súm – čiže nie preddavkov, plných súm – od 1. 12. tohto kalendárneho roka s tým, že do konca decembra predpokladáme uspokojiť tieto nároky až na 90 %, čiže hovoríme o mesačnom posune. Z uvedených dôvodov žiadne vedenie ministerstva historicky od roku 2004 neuplatnilo vyplácanie skôr a skutočne vzhľadom na len ten mesačný posun to pokladám za neefektívne. Skončil som.
Mizík, Stanislav, poslanec NR SR (2019-01-29):
Ďakujem za slovo. Pán Heger, hovorili ste o potrebe nejakej štúdie o patologických hráčoch. To ma veľmi zaujalo. No myslím si, že to bude ďalšia štúdia na nič a ešte raz na nič. Budú to len vyhodené peniaze na to, čo už každý vie, ako vzniká závislosť, aké má dôsledky. Patologický hráč prehrá všetko. Keď nemá za čo hrať, ide za úžerníkom, ten mu požičia, roztočí sa špirála nárastu dlhov a končí to takto. V asociálnych osadách si dlh rodičov odpracujú ich dcéry prevádzkovaním najstaršieho remesla na svete, u dlžníkov z majority je problémom strata majetku bytov, domov a áut. Hazard sprevádza ľudstvo od prvotných začiatkov. Jediná schodná šanca prekaziť túto pliagu sú drakonické zákony na jej úplné vykynoženie. V tomto som bigotný, ale tá štúdia, to snáď nie. Aj tisíc eur je veľa dakomu zaplatiť za takú štúdiu. Ďakujem.
Kuffa, Štefan, poslanec NR SR (2020-05-19):
Však venujem sa téme, venujem sa téme, ale teraz, keď ste mi skočili do reči, vidíte, tak mi to vypadlo, čo som chcel povedať (smiech v sále), lebo to nemám, nemám to napísaný, ten text. (Prerušenie vystúpenia predsedajúcim.)
Grendel, Gábor, podpredseda NR SR (2020-11-27):
Ďakujem, to bol posledný procedurálny návrh. Teraz zvolávam poslanecké grémium a vyhlasujem prestávku do skončenia grémia, zatiaľ predbežne do 11.35 hod. (Prestávka. Zasadnutie poslaneckého grémia.) (Po prestávke.)
Šutaj Eštok, Matúš, poslanec NR SR (2022-02-18):
Pán poslanec Fico, myslím, že ste to zhrnuli absolútne presne. Na obhajobu ministra, ktorý je len akousi bábkou v rukách Igora Matoviča, toho ministra, o ktorom nikto nevedie žiadne vyšetrovanie ani na jeho stotisícový úplatok, kde vypovedali dvaja kajúcnici, na ministra, ktorý manipuluje vyšetrovania, prišli vystúpiť a obhájiť ho: Mária, ktorá ten podvod spáchala podľa Igora Matoviča, no a sám šéf organizovanej skupinky Igor Matovič, daňový podvodník. Mňa to, pán minister, na vašom mieste asi by trošku mrzelo, že tu nie je jeden jediný člen vlády, ktorý by tu sedel a obhajoval vás. Ste tu sám ako taký prst a máte tu – raz, dva, tri, štyri – päť hlasovacích automatov z vašej eseročky OĽANO, prišiel šiesty z Humenného. Veľmi úbohé. A, pán minister, ja som zachytil vaše vyjadrenia ešte počas týždňa, kedy ste hovorili o generálnom prokurátorovi, že nemá dôveru ľudí, a preto by mal odstúpiť, tak ja vám chcem pripomenúť, že vy nemáte dôveru podľa posledného prieskumu z nedele 68 % ľudí. Vaša vláda nemá dôveru 87 % ľudí. Napriek tomu tu sedíte a obhajujete neobhájiteľné, presne ako povedal pán poslanec Fico. Najhoršie na tom je, že médiá o túto tému nemajú absolútne žiadny záujem. A už to tu raz bolo povedané, len si predstavte, čo by sa tu dialo, keby sme si urobili taký test Ficom, keby sa toto presne, čo predvádzate vy, udialo za vlády Roberta Fica, že vy, vy by ste si vymenili miesto a na vašom mieste by bol Robert Kaliňák. Dnes by sme tu mali mediálne besnenie a protesty pred úradom vlády, pred parlamentnom, všade, teraz tu máme absolútne ticho a ignoranciu médií.
Hlina, Alojz, poslanec NR SR (2013-05-21):
Vážený pán predseda, ja som vás už minule žiadal a prosil, že aby fototermíny neboli počas hlasovania. Akú realitu to tu ľuďom ponúkame? Dneska ráno, keď začala schôdza, tu boli dvaja. Meškal aj minister, aj spravodajca, meškali všetci. Žiadam a dávam procedurálny návrh, aby sa o ňom hlasovalo, aby fototermíny boli ráno o 9.00 a o 19.00 večer. Ďakujem pekne.
Frešo, Pavol, poslanec NR SR (2012-12-13):
Ďakujem pekne. Vážený pán poslanec Šebej Fero, ja ti veľmi pekne ďakujem za to, čo si povedal, a sám si videl, akým spôsobom reaguje táto sála na to a koľko ľudí ti prikyvuje bez ohľadu na to, z ktorej strany politického spektra je. To znamená, že toto, čo popisuješ, asi je reálny popis toho stavu, kde sa školstvo, vzdelanie a koniec koncov aj časť kultúry a spoločenskej úrovne nachádza. Problém nastáva vtedy, keď si začneme tieto veci rozoberať na drobné a začneme sa baviť o tom, akým spôsobom budeme konkrétne problémy riešiť. Vtedy sa, bohužiaľ, táto strecha, na ktorej by sme sa všetci tu, ako sedíme, asi zhodli, začína rozsýpať. Asi také prvé, čo treba povedať a na čo by som rád zareagoval, bola práve tá ako informácia alebo komentovanie toho, že školstvo alebo časť bola daná samospráve na rôznom stupni, ktorá sa s tým borí. No borí sa s tým okrem iného a nielen kvôli tomu, že by bola nejaká bezradná, ale ty si dobre povedal, že kapacitne, a povedzme si to rovno, že finančne podvyživená, rovnako ako v iných častiach alebo v iných oblastiach tejto spoločnosti. A tam, si myslím, že už istým spôsobom aj tá politika preniká, lebo darmo sa tu všetci zhodneme na tom, že popisuješ pomerne dobre nejaký stav, no ale keď potom niekto poprosí alebo požiada kolegov, aby sme si tak poriadne pozreli, kam tých 40 mil. eur za arbitráž ide, tak tu sa už zasa ruka nezdvihne. To už nám za to nestojí, lebo by náhodou mohlo ísť na platy učiteľov. Hovorím to úplne s plnou vážnosťou, že nestačí len, vážené kolegyne, kolegovia zo SMER-u, súhlasiť, prikyvovať a pritakávať, ale keď príde konkrétna akcia, tak treba tú ruku zdvihnúť, a to už nehovorím o tom, že keď treba prísť naozaj k vážnej veci, tak treba aj zadok zdvihnúť a ísť do roboty. A toto je niečo, čo nám chýba, takže takýchto prejavov, ďakujem ti Fero, ale pevne verím, že sa to prejaví aj do akcie našich kolegov. Ďakujem pekne.
Hrnčiar, Andrej, podpredseda NR SR (2017-04-07):
Dajte ešte čas pánovi poslancovi. Ešte raz.
Viskupič, Jozef, poslanec NR SR (2015-11-26):
Ďakujem, pán predseda. Chcel by som pozvať členov výboru na kontrolu činnosti NBÚ, že máme rokovanie výboru stanovené na dvanásť hodín tridsať minút, keďže sa čas posúval, ešte raz zopakujem dvanásť hodín tridsať minút v štandardnej miestnosti výboru. Ďakujem.
P. Hrušovský, predseda NR SR: (2005-01-20):
Ľ. Lintner, poslanec: Dobre, čiže budeme hlasovať. Teraz by som učinil zadosť... O uznesení, ktoré predložil navrhovateľ. „Národná rada Slovenskej republiky žiada ministra kultúry Slovenskej republiky, aby na marcovej schôdzi predniesol informáciu o priebehu a predbežných výsledkoch prípravy alternatívnych riešení dostavby a sprevádzkovania novostavby národného divadla.“
Paška, Pavol, predseda NR SR (2013-03-22):
Ďakujem pekne, pani poslankyňa. Ešte faktická poznámka od pánov poslancov Simona, Lebockého. Končím možnosť sa prihlásiť. Pán poslanec Simon.
Lipšic, Daniel, poslanec NR SR (2014-09-09):
Pán predseda, z ústavy má každý poslanec právo zákonodarnej iniciatívy. To nie je len právo niečo doručiť do podateľne, ale je to právo, s ktorým koreluje povinnosť parlamentu návrh zákona prerokovať. O tom som presvedčený. Vaše konanie, ktorým vylúčite z rokovania mnohé body programu, je podľa mňa preto protiústavné, ale urobíte to. A preto navrhujem pre budúcnosť, aby ste nám, aby pozvánku na, s programom na budúcu schôdzu ste nám neposielali vy, ale pani podpredsedníčka Laššáková.